Luigi’s Mansion

er et eventyrspill utviklet og utgitt av Nintendo til Nintendo GameCube. Det ble utgitt i Japan 14. september 2001, i Nord-Amerika 18. november 2001 og i Europa 3. mai 2002. Spillet var en lanseringstittel for GameCube, den første store Nintendo-konsollen med en lanseringstittel uten Mario i hovedrollen.

Spillet foregår i et hjemsøkt herskapshus hvor Luigi leter etter sin bror Mario. For å hjelpe Luigi på sin søken har en gammel professor ved navn Elvin Gadd utstyrt ham med «Poltergust 3000», en støvsuger brukt for å fange spøkelser, og en «Game Boy Horror», et apparat brukt for å kommunisere med Gadd.

Luigi's Mansion ble relativt godt mottatt av spillanmeldere, til tross kritikk for den korte lengden av spillet. Det har solgt over 2,5 millioner kopier, og er det femte bestselgende spillet til Nintendo GameCube. Det var også ett av de første spillene som ble gitt ut på nytt som en Player's Choice-tittel. Spillet fikk en oppfølger, Luigi's Mansion 2, i 2013 til Nintendo 3DS. En utgave av det originale Luigi's Mansion blir også utgitt til Nintendo 3DS i oktober 2018.

Spillet ble utgitt på nytt via Nintendo sin digitale tjeneste Nintendo Classics for Nintendo Switch 2 30. oktober 2025.

 Handling 
Luigi har vunnet et herskapshus i et lotteri. Mario stikker i forveien for å se huset, men når Luigi ankommer huset er Mario borte. Luigi blir angrepet av et spøkelse, men blir reddet av Professor E. Gadd som er utstyrt med en støvsuger kalt «Poltergust 3000». Etter Luigi og Gadd har snakket sammen, blir de enige om at Luigi tar ansvaret for å redde Mario. Professor E. Gadd overrekker Luigi Poltergust 3000, som Luigi må bruke til å suge opp forskjellige spøkelser og en rekke Boo.

 Mottakelse 

 Referanser 

 Eksterne lenker 


Kategori:Dataspill utviklet av Nintendo
Kategori:Eventyrspill
Kategori:GameCube-spill
Kategori:Dataspill fra 2001
Kategori:Nintendo 3DS-spill
Kategori:Dataspill utviklet i Japan